বৃষ্টি ভেজা দিনগুলো

শিমুল রানী দাস

প্রধান শিক্ষক

উত্তর পশ্চিম চরকৈলাশ কান্তারাম সরকারি প্রাথমিক বিদ্যালয়।

ঝুম ঝুম ঝুম বৃষ্টি মানেই

স্মৃতির পাতায় চোখ রাখা

কদম ফুলের মতো তুলতুলে নরম

রঙিন স্বপ্ন দুচোখে মাখা।

ঝুম ঝুম ঝুম বৃষ্টি মানেই

হা করে তাকিয়ে আকাশ দেখা

টিপ টিপ টিপ বৃষ্টির ফোটা

টুপ টুপ করে গিলে ফেলা।

ঝুম ঝুম ঝুম বৃষ্টি মানেই

পুকুরের ঢালু পাড়ে ছেঁচড়ে পরা,

বৃষ্টির তালে সাঁতারের তরে

ধপাস ধপাস হাত পা ছোঁড়া।

ঝুম ঝুম ঝুম বৃষ্টি মানেই

জামা ভেজার ছলে স্কুলে না যাওয়া

পেছনের দরজায় চুপি চুপি গিয়ে

কানে হেটে আসা কৈ মাছ ধরা ।

ঝুম ঝুম ঝুম বৃষ্টি মানেই

কচু পাতা মাথায় সখি বাড়ি যাওয়া

চাল ভাজার সাথে ডাল ভাজা মিশিয়ে

লাল চা দিয়ে খাওয়া ।

ঝুম ঝুম ঝুম বৃষ্টি মানেই

জলময় মাঠে সব কাগজের নৌকা,

শেষ বিকেলে বাদল শেষে

পুব আকাশে রংধনু দেখা।